Tulevikutendentsina suureneb edaspidi kindlasti kõrgharidusega töötajaskonna osakaal, seda eelkõige tänu kõrgkoolide suuremale arvule võrreldes varasemaga ja õppimisvõimaluste mitmekesistumisele. Tõenäoliselt kahaneb tulevikus eriharidusega töötajate osakaal, seda eelkõige kutseharidussüsteemi kokkutõmbumise tõttu. Kutseharidussüsteem nõuab reformimist ja eeldatavasti suudab  uuendatav kutseharidussüsteem turu vajadusi rahuldavaid spetsialiste paindlikumalt ette valmistada.